钦定古今图书集成/明伦汇编/闺媛典/第209卷 > 张志穆后妻林灵金
## 钦定古今图书集成/明伦汇编/闺媛典/第209卷 > 张志穆后妻林灵金

按《平和县志》：林灵金，张志穆后妻。穆先娶郑，生一女
二子，林皆爱抚之。穆亡，林年二十七，所生子六岁，其
伯翁与其姑李氏谋逼嫁之，林恸绝复苏，曰：“死而已，
复何言？”李与伯翁已受富人聘，不能复还。林走愬族
老之解事者百端晓李，李悔，竟还聘。李没，为筑坟，夫
与前妻俱葬焉。拮据辛勤，教三子成立，皆友爱。